procesaur/Wiki.mk huggingface dataset:
Дањски Брод

Дањски Брод (|Vau i Dejës, ''Вау и Дејас'') — град во Скадарскиот округ, северна Албанија. Има население од 8.117 жители, додека пак целата општина брои 30.438 жители.
Наречен е по бродот преку реката Дрим недалеку од средновековната српска тврдина Дањ (алб. ''Danjë''/''Dejë''). Денес на местото се наоѓа истоименото вештачко езеро Дањски Брод (''Liqeni i Vaut të Dejës'').
1 Поврзано
* Задрима
Роберт Петковски

Роберт Петковски (Скопје, – , ) ― македонски бранител, припадник на Баталјонот за специјални намени „Волци“ при АРМ, учесник во Воениот конфликт во Македонија во 2001 година. Загинал во заседа на 28 април 2001 во масакрот кај Вејце.
1 Животопис
1.1 Живот, војната 2001 и смрт
Роберт Петковски е роден на 27 август 1974 година во Скопје, но тој израснал во Бунарџик, од каде биле и неговите родители. Тој е професионален војник од 1995 година. Неколку години пред војната 2001 година, тој бил на четиримесечна посебна обука во Турција. За време на војната 2001 година постојано бил на терен. Доаѓал дома многу ретко и само по два - три часа кои најчесто ги минувал во игра и прошетки со неговата ќерка.
Зад себе ја оставил својата сопруга и неговата ќерка. Родителите починаа еден месец по масакрот. Роберт Петковски посмртно е одликуван со медал за храброст од Претседателот на Р Македонија.
2 Поврзано
* Масакр кај Вејце
ОАЕ Тим Емирати

ОАЕ Тим Емирати (кратенка на екипата според UCI: UAD) — поранешна италијанска друмска велосипедска екипа, а денес со седиште во Обединетите Арапски Емирати. Во 2005 година била основана како Лампре-Кафита, настанато со спојување на претходните екипи Лампре и . Лампре е италијански производител на недоработени челични производи. Мерида е тајвански велосипедски производител. Екипата е член на Светската турнеја и била нејзин член откако екипата била создадена. Меѓутоа, Лампре била привремено суспендирана во 2010 година, пропуштајќи една трка.
Екипата главно се состои од италијански возачи и има солиден настап на големите трки, особено на Џиро д’Италија. Генералниот менаџер Џузепе Сарони бил познат професионален велосипедист и освојувач на две изданија на Џиро.
1 Состав на екипата
Бошко Најдовски

Бошко Најдовски (Долно Оризари, – , ) ― македонски бранител, припадник на Посебната единица на СВР Битола при МВР, учесник во Воениот судир во Македонија во 2001 година. Загинал во заседа на 28 април 2001 во масакрот кај Вејце.
1 Животопис
1.1 Живот, војната 2001 и сведоштва
Неговите родителите се доселиле од мариовското село Чаниште во битолското село Долно Оризари.
Тој загинал во терористичкиот напад на патот Селце - Вејце во квечерината на 28 април 2001 година. Бошко додека бил тешко ранет, од близина му е пукано во неговото чело, за да потоа биде запален и целосно изгорен.
Бошко Најдовски посмртно бил одликуван со медал за храброст од Претседателот на Македонија.
2 Поврзано
* Масакр кај Вејце
Миле Јаневски

Миле Јаневски (Костин Дол, , – Вејце, , ) — македонски бранител, припадник на Баталјонот за специјални намени „Волци“ при АРМ, учесник во воениот конфликт во Македонија во 2001 година. Загинал во заседа на 28 април 2001 во масакрот кај Вејце.
1 Животопис
1.1 Живот, војната 2001 и смрт
Никој не знае животот каде ќе го однесе. Рударска Македонска Каменица соочена со сиромаштијата и подолгата економска криза ги принуди синовите на вредните рудари својата егзистенција да ја побараат и надвор од малото гратче и од рударството.
Синот на скромното семејството на Бранко и на Душка, Миле со својата сопруга и неговиот син единец, го привлече униформата на македонската армија. Се стави како водник во БСН Волци во служба на безбедносните сили во одбрана на територијалниот интегритет на земјата. Таму каде што е потребно, во Тетово и на Шар Планина, Миле е заедно на служба со своите колеги бранители. На 28 април 2001 година, Вејце и настанот на најголемиот вандализам на албанските терористи го прекинуваат животот на водникот Јаневски чија семејна лоза ја продолжува синот додека непреболот трае кај најблиските и сите оние што го познаваа.
Во масакрот кај Вејце, на Миле со кундак од пушка му е згмечена, разнесена главата, а низ телото има осум канални повреди предизвикани од огнострелно оружје и вртлежи од „кинески“ нож. Смртта кај Миле настанува насилно со нагмечување на мозокот поради дејство на потврда динамична сила со кундак од пушка во пределот на челната регија. На неговото тело се пронајдени и осум канални повреди, предизвикани од огнострелно оружје и со нож претходно бил онеспособен за полесно да биде масакриран.
Во негова чест, денес средното општинско училиште СОУ „Миле Јаневски - Џингар“ во неговиот роден град Македонска Каменица го носи неговото име. Миле Јаневски - Џингар посмртно е одликуван со медал за храброст од Претседателот на Р Македонија.
2 Поврзано
* Масакр кај Вејце
Тим ДСМ

Тим Санвеб (кратенка според UCI: SUN) — германска професионална друмска велосипедска екипа, која учествува во Светската турнеја и на некои континентални трки. Екипата е предводена од Иван Шпекенбринк и ги користи велосипедите Џајант.
1 Состав на екипата
Кире Костадиновски

Кире Костадиновски (Горно Оризари, Битолско, – , ) ― македонски бранител, припадник на Посебната единица на СВР Битола при МВР, учесник во Воениот судир во Македонија во 2001 година. Загинал во заседа на 28 април 2001 во масакрот кај Вејце.
1 Животопис
1.1 Живот, војната 2001 и сведоштва
Не дочека да ја види и да и се израдува на својата рожба. Во полициска униформа замина Кире од населбата Горно Оризари и од Битола, таму на Шар Планина, каде што беснееја терористичките банди. На 28 април 2001, во попладнедневните часови со групата бранители и Кире тргна на патот кон селата Вејце и Селце. Заседата беше стравична, масакрот и дивјаштвото кое можеби никаде и никогаш на светот и веков не се случило, беше кобната судбина на младоста македонска.
Раните печеа од терористичките ками и истрели и во тој непребол насилно во дивината на Шар Планина бранителите секој во сопствената мака ја испуштаа последната издишка. Масакрот кој и зошто го направи сè уште е енигма која трае. Синот, татковото посмртче е утехата и богатството на сопругата, кои веруваат дека сепак ќе ја дознаат вистината за Кире.
Во масакрот кај Вејце, Кире бил тешко ранет со проектили во пределот на градниот кош и стомакот. Бил запален додека бил сè уште жив, зашто во белите дробови му е најден јагленороден моноксид. Смртта кај Кире настанала како резултат на развивање на тешко шокова состојба предизвикана од дејствување на проектили во пределот на градниот кош и стомакот, како и поради изгореници и труење од јаглерод моноксид, што му е пронајден во белите дробови, од што се извлекува заклучок дека бил запален додека сè уште давал знаци на живот.
Кире Костадиновски посмртно бил одликуван со медал за храброст од страна на Претседателот на Македонија.
2 Поврзано
* Масакр кај Вејце
Марјан Божиновски

Марјан Божиновски (Горно Оризари, Битолско, – , ) ― македонски бранител, припадник на Посебната единица на СВР Битола при МВР, учесник во Воениот судир во Македонија во 2001 година. Загинал во заседа на 28 април 2001 во Масакрот кај Вејце.
1 Биогафија
1.1 Живот, војната 2001 година и смрт
На 28 април 2001 година на патот меѓу тетовските села Селце и Вејце, згаснал животот на 26 годишниот Марјан и на војниците и полицајците во Масакрот кај Вејце, кои застанале во одбрана на својата македонска земја, а станале жртви на силите на ОНА.
Во Масакрот кај Вејце, иако Марјан се здобил со повеќе огнострелни рани, додека давал знаци на живот, бил запален од терористите, при што неговото тело било целосно јагленисано од изгореници од четврти степен, со одвоени долни екстремитети. Погребан е на гробиштата во Битола. Божиновски остана неженет и без деца. Марјан Божиновски посмртно е одликуван со медал за храброст од Претседателот на Македонија.
2 Поврзано
* Масакр кај Вејце
Список на градови во Шкотска

Град, Година на востановување, Главна катедрала, Градски совет, Слика, Население
Абердин( Aiberdeen)( Obar Dheathain), 1891, Свети Мејчер, Област на локална влада
Данди( Dùn Dèagh), 1889, ''необјавено'', Област на локална влада
Единбург( Dùn Èideann), 18th century<ref J.V. Ashgate Publishing, 2005., Високи Кирк од Единбург, Област на локална влада
Глазгов( Glesga)( Glaschu), 18th century<ref, Високи Кирк од Глазгов, Област на локална влада
Инвернес( Inbhir Nis), 2000, ''not applicable'', нема,
Перт( Pairth)( Peairt), 2012, ''not applicable'', нема
Стирлинг( Stirlin)( Sruighlea), 2002, ''not applicable'', нема
Дреница

Дреница (албански: ''Drenica'' или ''Drenicë''), исто така познатa како долината Дреницa, е планински регион во централно Косово, што опфаќа 1.200 квадратни километри. Се наоѓа западно од главниот град Приштина, нејзиното население изнесува 120.000 од кои мнозинството се Албанци.
Регионот се состои од општините Глоговац и Србица и неколку села во Зубин Поток, Клина, Косовска Митровица и Вучитрн. Овие градови се во исто време главни градови на соодветните општини и поголемиот дел од населението во општините живее тука. А популарна атракција се планините Чичавице, кои се наоѓаат североисточно од Глоговац.
1 Историја
Дреница првпат се споменува во 1413 година, кога Ѓураѓ Бранковиќ, неговата мајка Мара, и браќата Ѓорѓе и Лазар го подарија селото Доброшевце на манастирот Свети Павле од Света Гора. Деспот Ѓураѓ Бранковиќ (1427 - 1456) го основал манастирот Девич во регионот.
Селата околу градовите Глоговац и Србица се родното место на Ослободителната војска на Косово и упориште на албанскиот национализам, кој започна со вооружени операции во Дреница во 1996 година. Како упориште на ОВК за време на војната во Косово 1998-1999, регионот преживеа многу вооружени конфликти со безбедносните сили на СР Југославија, тогаш земјата под чија контрола беше регионот. Ридското село Ликовац служи како регионален штаб на ОВК, сè додека Србите не го заземат повторно во офанзива во септември 1998 година. Областа околу планините Чичавице, исто така, претрпе воени активности меѓу српските сили и 114-та бригада на ОВК.
Југословенската армија и парамилитарните единици ја користат фабриката "Feronikel" во близина на Глоговац како база за операции од 1998 до 1999 година. Пред војната, фабриката произведуваше никел и руда. Албанските работници биле отпуштени и протерани, а исто така се користи како касарна и база, од каде се испукувале топови и ракети против позициите на ОВК. Фабриката била бомбардирана од страна на силите на НАТО на 29 април 1999 година, предизвикувајќи непознат број жртви и значителна штета.
2 Значајни личности
*Хасан Приштина
*Адем Јашари
*Авни Спахиу
*Шабан Полужа
*Хашим Тачи
*Љуљзим Баша
*Фатмир Љимај
*Сулејман Селими
*Јакуп Красниќи
*Азем Галица
*Шота Галица
*Рифат Кукај
*Леонора Јакупи
Момински Водопади

Моминските Водопади се наоѓаат во раселеното село Копришница во Општина Демир Капија, јужниот дел на Република Македонија. Водопадите се формираат од реката Моминска. Неколку други водопади можат да се најдат во планините околу Демир Капија.
Гекони

Гекони или мацаклини — гуштери со преку 950 опишани ови респоредени во вкупно 51 . Позастапени родови се домашните гуштерчиња или домашни гекони (''Hemidactylus''), дамчестите гекони или „токе“ (''Gekko gecko'') и дневните гекони (''Phelsuma''). Геконите живеат низ целиот свет, а особено во тропските предели со висок степен на биоразновидност.
1 Во Македонија
Типичен за Македонија и регионот е балканскиот гекон, народно наречен и „куќно гуштерче“ (''Cyrtopodion kotschyi'').
2 Родови
Во семејството гекони спаѓаат следниве родови:
3 Геконите како мотив во популарната култура
* „Гекон“ (англиски: ''Gecko'') — песна на британската рок-група Кричрс (''The Creatures'') од 1983 година.
4 Поврзано
* Геконовидни (''Gekkota'') — инфраред
Горица (област)

Областа Горица или Корча (|Qarku i Korçës) — една од 12. области во Албанија. Таа се состои од окрузите Девол, Колоња, Горица и нејзиниот главен град е Горица. Според пописот од 2010 година во областа Корча живеат 220.357 жители.
1 Население
2011, 2023
Број, %, Број, %
ВКУПНО, 220,357, 100, 173,091, 100
Албанци, 176,719, 80.20, 156,796, 90.59
Египќани, 847, 0.38, 1,948, 1.13
Македонци, 3,922, 1.78, 1,531, 0.88
Роми, 1,005, 0.46, 1,163, 0.67
Грци, 2,923, 1.33, 740, 0.43
Бугари, n/a, 511, 0.30
Власи, 2,677, 1.21, 453, 0.26
Срби, n/a, 33, 0.02
Бошњаци, n/a, 20, 0.01
Црногорци, n/a, 19, 0.01
Други / Неопределени / Непознато, 32,178, 14.61, 9,877, 5.71
Извор: , - Институт за статистика на Албанија
Ѓеневички Водопади

Ѓеневичките Водопади или Водопадите на Ѓенeвица се живописен предел во Република Македонија, во Општина Маврово и Ростуше.
1 Природни особини
Од извориштето на околу 1400 m надморска височина, до утоката во Радика на околу 650 m надморска височина, реката Ѓеневица тече во должина од 8 км, низ ливади, шума и карпи, правејќи 5 водопади и бројни слапови. Според бројот на водопади и височината овој предел има исклучително значење за националниот парк Маврово, заедно со Длабока Река, Тресонечките Водопади и Дуф.
2 Местоположба
Водопадите се сместени во Општина Маврово и Ростуше, поточно во долниот дел од кањонот Кокошарник веднаш под Галичник. Кањонот не е целосно пристапен, поради непристапниот терен. Единствено преку две кратки уредени патеки што започнуваат од стариот плоштад во Галичник, посетителите можат да се доближат до тунелот на почетокот на кањонот, како и на највисоката точка од каде што се протега прекрасен поглед на долината на Ѓеневица.
Иако долго време не била пропагирана атрактивноста на водопадите, сепак месното население од Галичник и Јанче неретко ги посетувале за време на организираните излети.
За жал, по изградбата на малата хидроцентрала до 2015 година, тие денес се тешко достапни за вљубениците во природата и за туристите, бидејќи старата патека што започнува од Долни Јанечки Ливади, преку старите воденици и нагоре по течението на реката е делумно затрупана од градежните активности, заедно со првите два водопади.
Третиот водопад е лесно достапен бидејќи е во непосредна близина на зафатот од хидроцентралата до каде што може да се пристигне и со теренско возило користејќи го земјениот пат од Јанче во правец на Галичник. До четвртиот и петтиот (воедно и највисок со 14 метри) водопад може да се пристигне со крајна внимателност и соодветна опрема за движење по големи стрмнини.
3 Поврзано
*Хидрографија на Македонија
Бабунски Водопади

Бабунски Водопади — живописен предел во со водопади во Општина Чашка, средишна Македонија.
1 Природни особини
Првенец на Јакупица е реката Бабуна. Почетокот и е југоисточно под врвот Солунска Глава од големиот извор Бабина Рупа (дупка) на 1450 метри. По 53 км. се влева во Вардар на 5-6 км. јужно од Велес. На Јакупица има две леднички високопланински езера. Се наоѓаат на околу 2000 метри надморска височина во циркус североиcточно под врв Убава.
Разделени се од мал праг на морени. На територијата на Јакупица има неколку цркви и манастири кои можат да го привлечат вниманието на љубопитните. Можат да се споменат - Марков Манастир кај селото Маркова Сушица, на северното подножје на Китка, манастирот Зрзе над истоименото село на јужниот крај на Даутица, црквата Света Богородица над селото Согле на делницата Јакупица.
2 Местоположба
Водопадите се сместени во Општина Чашка. Иако долго време не била пропагирана нивната атрактивност, тие денес се достапни за вљубениците во природата и за туристите. До водопадите се изградени пешачки патеки кои ги сечат рекичките со малечки мовчиња, патокази, дрвени колиби и клупи за посетителите.
3 Поврзано
* Хидрографија на Македонија
Спиковски Водопади

Спиковски Водопади ― два водопади на реката Спиковски Андак, во атарот на Спиково, Општина Пехчево, Македонија. Од градот Пехчево се оддалечени околу 5 километри во воздушна линија.
1 Местоположба
Водопадите припаѓаат на реката Спиковски Андак, нарекувана и како Спиковска Река.
Малиот водопад се наоѓа во долното устие на реката, додека 8 м високиот поголем водопад е на средниот тек на реката.
2 Галерија
Долниот (и помал) водопад
Горниот (и поголем) водопад
3 Поврзано
* Брегалница
* Црн Дол
* Црндолски Водопад
* Скокото
* Љутачка Река
* Љутачки Водопад
* Ж'тачка Река
* Ж'тачки Водопад
*Хидрографија на Македонија
Ардени

Ардени (|Ardennes; |Ardennen, |Årdene од келтски: ''Arduenna'', „вис“ или ''Ar Duen'', „црн“) или Арденска Шума — низок планински венец во сливовите на реките Мозел и Меза кој се одликува со пространи богат со шумски предели. Геолошки претставува западен продолжеток на венецот Ајфел создаден во геолошкиот период девон заедно со него и другите венци во системот.
Венецот се протега претежно во Белгија и Луксембург, но навлегува и во Германија и Франција (давајќи им го името на департманот Ардени и регионот Шампања-Ардени), а геолошки продолжува во Ајфел&mdash;источниот дел од Арденската Шума навлегува во округот Битбург-Прим, Германија, додепа пак најголемиот дел од самите Ардени е сместен во југоисточна Валонија, јужна Белгија. Јужниот дел од Ардените пак, го опфаќа источниот дел на Велевојводството Луксембург, а на југоисток, Ајфел продолжува во сојузната покраина Рајнска област-Пфалц, Германија.
Поради своето богатство од дрво и реки, Ардените играле важна улога како добавувач на дрвен јаглен во значајниот индустриски период на Валонија во XVIII и XIX век, кога таа станала второто индустриско подрачје во светот, веднаш по Англија. Поширокиот регион ја задржил индустриската важност и во XX век, кога камениот јаглен го заменил дрвениот како средство во металургијата.
Областа имала воено значење во двете светски војни. Војсководците на Сојузничките сили во Втората светска војна сметале дека оваа област е непроодна за поголеми групи оклопни и товарни возила, па затоа во неа не поставувале речиси никаква одбрана. Искористувајќи го ова, германската војска на двапати ги искористила Ардените како премин во северна Франција и јужна Белгија преку Луксембург — еднаш во Битката за Франција и потоа, во подоцнежната Арденска битка (Арденска офанзива).
1 Географија
Најголемиот дел од Ардените е прекриен со густа шума, а ридовите имаат просечна висина од 350–400 м, но се издигаат до преку 694 м во калливите вресишта во областа Високи Мочуришта (''Hautes Fagnes'', ''Hohes Venn'') во југоисточна Белгија. Ова подрачје се одликува со стрмни долини низ кои течат брзи реки, од кои најзабележителна е Меза. Најнајселени градови се Вервје во Белгија и Шарлевил Мезјер во Франција — обата со преку 50.000 жители. Меѓутоа, Ардените се релативно слабо населени со само неколку града поголеми од 10.000 жители, а со малку исклучоци како Ојпен (Епен) или Бастоња.
Венецот Ајфел во Германија се надоврзува на Ардените како дел од една иста геолошка образба, но сепак, венците секогаш се сметаат за посебни.
1.1 Највисоки врвови
* Сињал де Ботранж со 694 м — највисок врв на Високите Мочуришта, покраина Лиеж
* Вајсер Штајн со 692 м во Миринген, покраина Лиеж
* Барак Мишел (Михелсхите) со 674 м, покраина Лиеж
* Барак де Фретир со 652 м — највисока точка на висорамнината Тај, покраина Луксембург
* месноста Галата со 589 м — највисока точка на висорамнината Сен Ибер, покраина Луксембург.
* Кроа-Скај со 504 м, на кој се наоѓа Милениумската кула (''Tour du Millénaire''), покраина Намир (на француско-белгиската граница)
2 Поврзано
* Ардвина
* Ардени (департман)
* Шампања-Адрени
* Арденска битка
* Ајфел
* Рајнски Шкрилни Планини
Молдовјану

Молдовјану (|Vârful Moldoveanu) — највисока планина во Романија. Сместена е во округот Арџеш, во пределите на Фагарашките Планини во состав на Јужните Карпати.
Најпопуларни патеки за искачување на планината се онаа преку преку Голема Вишта (Вашта Маре, 2.527 м), по патеки од Подрагу, Самбата или од долината Вишта.
Најблиско населено место е гратчето Викторија на северната страна. До јужната страна на планината се допаѓа од градот Кимпулунг, кој лежи северозапад од неа.
1 Галерија
left
2 Поврзано
* Арџеш
* Фагарашки Планини
* Карпати
Пост на првородениот

Пост на првородениот или Пост на првенецот (|תענית בכורות, ''Таанит бекорот'' or he, ''Таанит бекорим'') — пост во јудаизмот на денот пред Пасха, односно 14 нисан според еврејскиот календар (Пасха секогаш е на 15-ти). Обично завршува по завршувањето на утринската богослужба со, кога почнува празнична веселба. Необично е тоа што постењето се однесува само на оние лица кои се првотодени во семејството (било машки или женски).
1 Цел на постот
Целта на постот е да биде спомен за последната Божја казна врз Египет, кога, според библиската книга според библиската книга Исход, Господ ги убил сите првородени во земјата:
2 Поврзано
*Пасха
*Еврејски празници
ИАМ Сајклинг

ИАМ Сајклинг (кратенка според UCI: IAM) — поранешна швајцарска професионална друмска велосипедска екипа, која настапува во Светската турнеја. Екипата е управувана од поранешниот француски друмски првак Серж Бешери.
Спонзор на екипата е ''IAM Independent Asset Management SA'', швајцарска инвестициска компанија.
1 Состав на екипата
Велосипедисти во рамки на екипата се следниве:
Глицерид

Глицеридите или ацилглицероли се естри на глицеролот и масните киселинни.
Глицеролот има три хидроксилни групи, кои можат да бидат естерифицирани од една, две или три масни киселини, при што се формираат моноглицериди, диглицериди и триглицериди.
Во реакција помеѓу глицеридите со натриум хидроксид или калиум хидроксид се создаваат сапуни.
Ракометна спортска сала Духаил

Ракометна спортска сала Духаил — затворена спортска сала во главниот град на Катар, Доха. Изградена е со цел да биде домаќин на Светското првенство во ракомет за мажи 2015.
1 Создавање
Арената била изградена за само 13 месеци на површина од 40.000 м<sup>2</sup> и во јули 2014 година била скоро готова. Важи за зелена градба и биле користени најнови технологии. На 7 септември 2014 била официјално отворена.
2 Користење
Комплексот ќе се користи за натѕпреварите на Светското првенство во ракомет за мажи 2015 во Катар и по првенството ќе припадне на Катарската ракометната федерација. Ќе биде тренинг центар за ракометната репрезентација на Катар за мажи и жени, како и административните и медиумските простории на федерацијата.
Во рамки на комплексот припаѓаат две помали сали со по 500 места секоја, 60 соби за спиење за играчите, 25-метарски базен, како и медицински центар.= Наводи ==
Групама-ФДЖ

Групама-ФДЖ (кратенка на екипата според UCI: FDJ) — француска професионална велосипедска друмска екипа, именувана по нејзиниот спонзор, француската национална лотарија. Екипата е предводена од Марк Мадио, поранешен друмски велосипедист и поранешен победник на класикот Париз-Рубе. Екипата главно е составена од француски велосипедисти.
1 Состав на екипата
Лусаил

Лусаил (|لوسيل|d=Lūsail) — најнов планиран град во Катар, сместен на брегот на Персискиот Залив, во северниот дел на општината Ел Дајен. Лусаил е сместен околу 23 километри од центарот на Доха, северно од Лагуната Западен Залив, на површина од 35 км² и ќе обезбеди сместување за 260.000 луѓе. Планирано е да има марини, станбени области, приморски одморалишта, трговски центри, вклучувајќи два терена за голф, зоолошка градина и културни содржини. Изградбата на градот е во тек. Граден е од државното претпријатие ''Qatari Diar Real Estate Investment Company'' како и ''Parsons Corporation''. Новиот национален стадион, со капацитет од над 80.000 лица, на кои ќе бидат играни воведниот и завршниот натпревар на Светското првенство во фудбал 2022. Покрај националниот стадион, во градот е сместена и една од главните сали за Светското првенство во ракомет за мажи 2015, на кое Катар е домаќин.
1 Поврзано
* Спортска арена Лусаил
* Национален стадион Лусаил
Жоан Кањелјас

Жоан Кањелјас Рејшак (|Joan Cañellas Reixach; р. 30 септември 1986 во Санта марија де Палаутордера) — шпански ракометар кој игра за РК Кил и репрезентацијата на Шпанија. Додека играл во Мадрид, воедно студирал фармација во универзитетот „Комплутенсе“.
Кањелјас постигнал 50 голови а Шпанија на Европското првенство во 2014 во Данска. Бил најдобар играч на првенството.
Сергеј Рутенка

Сергеј Рутенка (|Сяргей Рутэнка; роден на во Минск) е белоруски ракометар, кој игра за клубот на Барселона и репрезентацијата на Белорусија.
1 Играчка позиција
Рутенка најчесто игра на позицијата на лев бек, иако понекогаш игра и како централен бек и кружен играч.
2 Кариера
2.1 Клубови
Сијархеј Рутенка ја започнал ракометната кариера во екипата на Аркатрон Минск. Кратко потоа заминал во екипата на Велење и заиграл во словенечкото првенство. Во 2001 година, Сијархеј ѝ се приклучил на екипата на Цеље, со којашто го освоил словенечкото ракометно првенство во сезоните 2000-01, 2001-02, 2002-03, 2003-04, 2004-05; словенечкиот куп во сезоните 2001-02, 2002-03 и 2003-04 и Лигата на шампиони во ракомет во сезоната 2003-04.
Со овие успеси и просечниот учинок од 7 погодоци по натпревар, во 2005 се преселил во шпанскиот прволигаш Сиудад Реал. Како член на овој клуб, тој го освоил шпанското ракометно првенство во сезоните 2005-06, 2006-07 и 2007-08; шпанскиот куп во сезоните 2005-06, 2007-08 и 2008-09 и Лигата на шампиони во сезоните 2005-06 и 2006-07. Во текот на сезоната 2006-07, постојано се мачел со повреди, па го принудил својот клуб да бара соодветна замена на неговата позиција. Летото 2009, Рутенка го напуштил клубот на Сиудад Реал и му се приклучил на клубот на Барселона. Со екипата на Барселона тој го освоил домашното првенство во сезоните 2010-11, 2011-12, 2012-13 и 2013-14, како и Лигата на шампиони во сезоната 2010-11. На тој начин, заедно со Хосе Хавиер Омбрадос, Михаил Иванович Јакимович и Матео Гаралда, тој е единствениот ракометар кој успеал да ја освои Лигата на шампиони со три различни клуба. Во сезоната 2013-14, Рутенка го освоил Светското клупско првенство во ракомет, Ракометното првенство на Шпанија, Купот на Шпанија и Кралскиот ракометен куп. Во Лига на шампиони, со својот клуб остварил учество меѓу најдобрите четири.
2.2 Репрезентација
Сијархеј Рутенка игра за репрезентацијата на Белорусија. Во 2004, тој добил словенечко државјанство и одиграл 56 натпревари за репрезентацијата на Словенија. Тој учествувал на Летните олимписки игри 2004 и на светското првенство во 2005, на коиешто бил четврт најдобар стрелец. На европското првенство во 2006 бил најдобар стрелец, а неговата репрезентација завршила на осмото место. Иако во текот на сезоната 2006-07 Рутенка се здобил со истегнување на мускулот во бедрото, лекарите успеале да го подготват за настап на светското првенство во 2007 во Германија. Сепак, тој целосно потфрлил на првенството и со репрезентацијата на Словенија го освоил разочарувачкото десетто место.
Во јануари 2008, Рутенка добилшпанско државјанство. Како последица на тоа, тој ја напуштил репрезентацијата на Словенија и не настапил на европското првенство во 2008 во Норвешка.
Од октомври 2010, тој повторно поседува белоруско државјанство. Со репрезентацијата на Белорусија, тој настапил на светското првенство во 2013 и европското првенство во 2014.
3 Приватен живот
Неговиот помлад брат Ѕијанис (р. 1986) е исто така ракометар кој настапува за репрезентацијата за Белорусија.
Машка ракометна репрезентација на Бразил

Машката ракометна репрезентација на Бразил — сениорска репрезентација што го претставува Бразил на меѓународните ракометни натпреварувања во машка конкуренција. Репрезентацијата е раководена од страна на Ракометна конфедерација на Бразил.
1 Меѓународни учества
1.1 Олимписки игри
* Барселона 1992 – 12-ти
* Атланта 1996 – 11-ти
* Атина 2004 – 10th
* Пекинг 2008 – 11th
* Рио де Жанеиро 2016 – ''квалификувани''
1.2 Светски првенства
* Источна Германија 1958 – 15-ти
* Исланд 1995 – 24-ти
* Јапонија 1997 – 24-ти
* Египет 1999 – 16-ти
* Франција 2001 – 19-ти
* Португалија 2003 – 22-ри
* Тунис 2005 – 19-ти
* Германија 2007 – 19-ти
* Хрватска 2009 – 21-ви
* Шведска 2011 – 21-ви
* Шпанија 2013 – 13-ти
* Катар 2015 – ''во тек''
1.3 Панамерикански првенства
* 1979 – 4-ти
* 1981 –
* 1983 – 4-ти
* 1985 –
* 1989 –
* 1994 –
* 1996 – 4-ти
* 1998 –
* 2000 –
* 2002 –
* 2004 –
* 2006 –
* 2008 –
* 2010 –
* 2012 –
* 2014 –
1.4 Панамерикански игри
* Индијанаполис 1987 –
* Хавана 1991 –
* Буенос Аирес 1995 –
* Винипег 1999 –
* Санто Доминго 2003 –
* Рио де Жанеиро 2007 –
* Гвадалахара 2011 –
2 Моментен состав
Ова е составот на Светското првенство во ракомет 2015.
Главен тренер: Жорди Рибера
Лазар Бараков

Лазар Бараков — македонски филмски глумец, најпознат по улогите во „''Македонски народни приказни''“.
1 Филмографија
Година, Филм, Улога
1984-1985, Македонски народни приказни ТВ-серија
1986-1992, Македонски народни приказни ТВ-серија
1987, Хај-фај ТВ-филм
1988, Марика лета со Авион ТВ-филм
1988, Марка ТВ-филм
1988-1990, Трст виа Скопје ТВ-серија, Шоферот
1988-1989, Тврдокорни ТВ-серија
1989, Сеобе ТВ-филм
1989-1990, Еурека ТВ-серија, Леонардо да Винчи
1990, Северна грешка ТВ-филм, Лазе
1993-1995, Македонски народни приказни ТВ-серија, /
1995, Во светот на бајките ТВ-серија
1995, Бус за дус ТВ-серија
1996, Батко Гого нема пари ТВ-филм
1996-2000, Македонски народни приказни ТВ-серија, /
1997, Преку езерото ТВ-филм
1999, Каца ТВ-филм, Улавиот
2000, Погрешно време“ ТВ-серија, Митре
2000-2003, Македонски народни приказни“ ТВ-серија
2010-2013, Македонски стари приказни ТВ-серија
2014, На границата ТВ-серија
2017, Кавадаречки народни приказни, Ѓаволот
2017, Фчерашни новости ТВ-серија, Лазе
2020, Преспав ТВ-серија, Гостин
2023-2025, Македонски стари приказни ТВ-серија
2024, Послушајте патриоти ТВ-филм, Комита
2026, Враќање во иднината ТВ-серија
Машка ракометна репрезентација на Катар

Машка ракометна репрезентација на Катар — сениорска репрезентација на Катар која ја претставува државата на меѓународните ракометни натпреварувања. Иправувана од Катарското ракометно здружение.
1 Резулати
1.1 Светско првенство
* Португалија 2003 – 16 - то место
* Тунис 2005 – 21 - во место
* Германија 2007 – 23 - то место
* Шпанија 2013 – 20 - то место
* Катар 2015 – ''Квалификувани''
1.2 Азиско првенство
* 1983: 6 - то место
* 1987: 6 - то место
* 1989: 6 - то место
* 1991: 4 - то место
* 1993: 7 - мо место
* 2002: 2 - ро место
* 2004: 3 - то место
* 2006: 3 - то место
* 2008: 5 - то место
* 2010: 5 - то место
* 2012: 2 - ро место
* 2014: 1 - во место
2 Моментален состав
Ова е составот на Светското првенство во ракомет за мажи 2015.
Главен тренер: Валеро Ривера
Качаничка Клисура

Качаничка Клисура (албански: ''Gryka e Kaçanikut'') — клисура во јужниот дел на Косово и се протега од градот Качаник па сè до македонската граница. Низ неа тече реката Лепенец. Во текот на Отоманското Царство, овој регион претрпел големи штети и денес е опеан во многу народни песни.
1 Поврзано
*Руговска Клисура
*Белодримска Клисура
*Географија на Косово
Ријад Марез

Ријад Марез (роден на 21 февруари 1991) — алжирски фудбалер, крило на Манчестер Сити и на алжирската репрезентација.
1 Титули
1.0.1 Лестер Сити
*Чемпионшип лига (1) : 2013-2014.
* Премиер лига (1) : 2015-2016.
1.0.2 Манчестер Сити
* Премиер лига (1) : 2018-2019
* ЕФЛ куп (1) : 2018-2019
* ФА Комјунити Шилд (2) : 2018-2019, 2019-2020
* ФА Куп (1) : 2018-2019
Парк на ветерни електрани „Богданци“

Парк на ветерни електрани „Богданци“ (ПВЕ „Богданци“), познат и како ''Ветропарк „Богданци“'') — ветропарк крај градот Богданци, југоисточна Македонија. Започнал со градба во мај 2013 година и бил завршен за нешто помалку од една година, во февруари 2014 година. Ветерниците биле приклучени во дистрибутивната мрежа за електрична енергија на 21 март 2014 година. Инсталираната моќност на ветропаркот е 36,8 MW.
1 Местоположба
Ветропаркот „Богданци“ се наоѓа крај гратчето Богданци, на ридот Ранавец, кој се издига над Богданци. Зафаќа површина од 29 хектари.
2 Изградба
2.1 Прва фаза
Првата фаза на проектот завршила со целосното подигнување и комплетирање на сите 16 предвидени ветерници во февруари 2014 година, додека во март 2014 година течеле активностите за нивно поврзување со електропреносната мрежа на МЕПСО. По поврзувањето следувал пробен период во кој се испитувало нивното работење и проверка на целокупната техничка опрема, по што капацитетот влегол во редовно производство.
Во текот на март 2014 година била завршена и потребната инфраструктура и придружни објекти на ветропаркот, како што е патната инфраструктура, приклучување на новиот далновод, командната зграда и 20/110-киловолтната трафостаница.
Целокупниот проект за изградба на првиот ветерен парк во Македонија чинел 55,5 милиони евра, од кои околу 47,9 милиони евра (86,3%) се заем од Владата на СР Германија преку банката КфВ, додека останатите 7,6 милиони евра (13,7%) претставуваат сопствени средства на ЕЛЕМ.
2.2 Втора фаза
Во планираната втора фаза на проектот, се предвидува негово заокружување со уште шест ветерници, со кои инсталираната моќност на овој енергетски капацитет ќе се искачи на 50 мегавати, од кои годишно ќе може да се добиваат околу 125 гигават-часа зелена енергија.
Во 2018 година биле обезбедени финансии за отпочнување на втората фаза од проектот. Финансирањето било од германската банка КфВ во износ од 18 милиони евра, додека Електрани на Македонија би обезбедиле 3 милиони евра сопствени средства.
3 Пуштање во употреба
Пробниот период започнал со нивното поврзување со електропреносниот систем на Македонија, а по неговото завршување, ветерниците влегуваат во редовно производство. Ветерниците биле приклучени во дистрибутивната мрежа за електрична енергија на 21 март 2014 година.
До 10 август 2014 година, ветропаркот испорачал 31 милион киловат-часови електрична енергија, што претставува една третина од неговото планирано годишно производство, односно околу 100 милиони киловат-часови струја, која е еднаква количина за задоволување на годишните потреби од струја на град од околу 60.000 жители.
4 Галерија
Четвртиот протокол

Четвртиот протокол (англиски: ''The Fourth Protocol'') е британски филм од 1987 година, во режија на Џон Мекензи. Главните улоги ги толкуваат: Мајкл Кејн и Пирс Броснан.
1 Содржина
Агентот на КГБ, мајорот Валериј Петровски (го игра Броснан) е испратен на тајна мисија во Британија, каде се стационира во близината на една американска воена база, примајќи разни материјали по куририте на КГБ. Џон Престон (го игра Кејн) е врвен англиски ловец на шпиони, кој по несогласувањата со неговите претпоставени, е испратен да ги надгледува пристаништата и аеродромите. Еден ден, курирот кој го очекува Петровски е најден мртов на еден товарен брод, а патолозите му кажуваат на Престон дека тој не е морнар. Престон ги претресува неговите работи и открива предмет што му наликува на дел од атомска бомба. Престон се сомнева дека некој сака да внесе атомска бомба во Британија, разделена на делови, но неговиот шеф не му дава дозвола да започне официјална истрага.
Доказ (филм)

Доказ (англиски: ''Proof'') е американски филм од 2005 година, продуциран од „Мирамакс“, а во режија на Џон Меден. Главните улоги ги толкуваат: Гвинет Палтроу и Ентони Хопкинс.
1 Содржина
Филмот претставува интересна драма за животот на една чудна млада жена, која ја прогонува минатотот на татко ѝ и ја засенува нејзината иднина. Катарина (ја игра Палтроу) посветила многу години, грижејќи се за својот татко Роберт (го игра Хопкинс), кој е брилијантен математички гениј, но истовремено и менатлно нестабилен човек. По неговата смрт, тој остава мистерија. Соочувајќи се со можноста дека ги наследила неговата генијалност и лудило, Катарина мора да се соочи и со враќањето на нејзината отуѓена сестра, како и со вниманието што ѝ го посветува поранешниот студент на Роберт.
Доверливо од уметничкото училиште

Доверливо од уметничкото училиште (англиски: ''Art School Confidential'') е американски филм од 2006 година, продуциран од „United Artists“, а во режија на Џон Меден. Главните улоги ги толкуваат: Макс Мингела, Софија Мајлс, Џон Малкович и Анџелика Хјустон..
1 Содржина
По доаѓањето на престижниот уметнички институт „Стратмор“ (Strathmore College) во Њујорк, амбициозниот уметник Џером сонува за тоа да стане најпознатиот сликар во светот и да го освои срцето на својата колешка Одри, која позира како модел на часовите по сликарство. Наскоро, тој се соочува со тажната судбина, т.е. дознава дека неговиот настап на „кул уметник“ е потполно надминат.
Машка ракометна репрезентација на Австралија

Машка ракометна репрезентација на Австралија — ракометна репрезенатција на Австралија под раководство на Хандбал Австралија, управно тело кое се занимава со олимиските настапи во ракомет и ракомет на плажа. Австралија постојано победува на Океанските првенства како во натпреаварите за мажи така и за жени. Во 2014 година ИХФ одлучи да ја исклучи Австралија од Светското првенство во ракомет за мажи 2015.
1 Моментален состав
Ова е составот на Светско ракометно првенство за мажи 2013.
Главен тренер: Светско ракометно првенство 2013 - Таип Рамадин
2 Учества на светски првенства
Година, Освоено место
Египет 1999, 24 - то
Португалија 2003, 21 - то
Тунис 2005, 24 - то
Германија 2007, 24 - то
Хрватска 2009, 24 - то
Шведска 2011, 24 - то
Шпанија 2013, 24 - то
Вкупно, 7/24
3 Учества на Олимписки игри
Година, Освоени места
Сиднеј 2000, 12 - то
Вкупно, 1/12
4 Учества на националниот куп на Океанија
Година, Освоено место
Австралија, 1 - во
Австралија, 1 - во
Австралија, 1 - во
Австралија, 1 - во
Австралија, 1 - во
Нов Зеланд, 2-ро
Нов Зеланд, 1-во
Австралија, 1-во
Нов Зеланд, 1-во
Вкупно, 9/9
5 Учества на Тихоокеанскиот куп
Година, Освоено место
2004, 1-во
2006, 1-во
Вкупно, 2/2
Машка ракометна репрезентација на Аргентина

Машка ракометна репрезентација на Аргентина — национална ракометна репрезентација на Аргентина и е под капа на Аргентинското ракометно здружение.
1 Резултати од натпревари
1.1 Летни олимписки игри
*2012 – ''10-ти''
1.2 Светско првенство
Година, Освоено место, , Година, Освоено место
Јапонија 1997, 22-ро место, Франција 2017
Египет 1999, 21-во место
Франција 2001, 15-то место
Португалија 2003, 17-то место
Тунис 2005, 18-то место
Германија 2007, 16-то место
Хрватска 2009, 18-то место
Шведска 2011, 12-то место
Шпанија 2013, 18-то место
Катар 2015, '
1.3 Панамериканско првенство
Година, Освоено место
Мексико 1979, 5-то место
Аргентина 1981, 4-то место
Бразил 1985, 5-то место
Бразил 1994, 4-то место
САД 1996, 2-ро место
Куба 1998, 2-ро место
Бразил 2000, 1-во место
Аргентина 2002, 1-во место
Чиле 2004, 1-во место
Бразил 2006, 2-ро место
Бразил 2008, 2-ро место
Чиле 2010, 1-во место
Аргентина 2012, 1-во место
Уругвај 2014, 1-во место
Вкупно, 14/16
1.4 Панамерикански игри
Година, Освоено место
САД 1987, 5-то место
Куба 1991, 5-то место
Аргентина 1995, 3-то место
Канада 1999, 3rd place
Доминиканска Република 2003, 2-ро место
Бразил 2007, 2-ро место
Мексико 2011, 1-во место
Вкупно, 7/7
2 Моментален состав
Станува збор за составот од Светското ракометно првенство за мажи 2013 година.
Главен тренер: Едуардо Галардо
Мермерна пештера

Мермерната пештера или Пештера Гадиме е карстна и варовничка пештера во селото Гадиме, во општината Липљан во Косово. Таа беше откриена случајно во 1969 година од страна на еден фармер од областа и за првпат во 1976 година, таа беше отворена за туристи.
Карактеристично за оваа пештера се сталактитите, сталагмитите, арагонитските формации и мермерните блокови од камен, од коишто доаѓа името, и претставува единствено спелеолошко откритие.
Мермерната пештера во 1969 година беше прогласена за заштитено подрачје со вкупна површина од 56,25 ха од страна на МСЗП во третата категорија.
1 Опис
Мермерната пештера е единствен карстен феномен во Косово и е многу редок во светот. Една од најинтересните одлики се сталактитите и сталагмитите кои се во најголем дел од коридорите на пештерата. Тие се појавуваат во различни форми и големини. Овие сталактити и сталагмити се формирани во сите фази на создавањето на пештерата и сè уште се активни. Често се појавуваат валкани декорации во пештерата, од кои повеќето од нив се сталагмити. Во тие сталагмити има ритмички слоеви од црвена глина и калцитит. За 30 илјади години расте еден милиметар. А посебно внимание во пештера заземаат арагонитските кристали. Постојат мал број на пештери во светот во кои се појавуваат кристали од арагонит, толку големи по обем и различни по форма. Тие се насочени во сите правци и некои кристали имаат должина до 30 сантиметри.
Според експертите, постојат повеќе од 25 постојани езера. Повеќето од езерата се наоѓаат во компактен мермер и тие се, всушност, најдлабоките езера.
Температура на пештерата се движи 9,6 - 16 °C: во зависност од галеријата или сезоната. Просечната влажност на пештерата е многу ниска.
2 Туризам
Мермерната пештера претставува една од најважните туристички атракции во Косово. Се наоѓа на околу 20 километри јужно од главниот град Приштина, во селото Гадиме, општина Липљан. 80 милиони години старата пештера е откриена случајно во 1969 година од страна на Ахмет Дити, земјоделец од оваа област, а во 1976 година беше отворена за туристи. Таа е истражувана во текот на 1970-тите од страна на спелеолошки тимови од Југославија, но голем дел од оваа пештера сè уште е неистражен, затоа што многу премини се блокирани од речните депозити. Во моментов 1,350 m2 на пештерата се истражени и може да се посетуваат од туристи.
Сталагмитите и сталактитите се нејзината главна атракција. Нивното создавање во текот на милиони години потткнаа формирање на разни форми и фигури на кои месните жители им дадоа имиња.
3 Галерија
4 Поврзано
*Географија на Косово
Брезовица

Брезовица (|Brezovicë) е населено место и ски-центарот, првично беше основан во 1954 година во селото Брезовица, општина Штрпце, јужен дел на Косово. Словенското население во селото зборува торлачки и се смета за српско. Селото е населено со Срби.
1 Историја
Во 1979 година бил инсталиран првиот ски-лифт во одморалиштето. Иако Брезовица има престижно минатото служејќи како алтернативно место за спуст за настаните од Зимските олимписки игри во Сараево 1984 и откако беше домаќин на голем број меѓународни настани на Скијачката федерација во 1980-тите и 1990-тите, сегашната состојба не е задоволителна, односно нема добиено значајна инвестиција повеќе од две децении. Денес, со одговорните инвестиции, развој и функционирање, тој нуди огромен потенцијал за вредносно-ориентиран туризам. Гребенскиот терен нуди неспоредлив можност во регионот за развој на планинско одморалиште преку целата година. Во зима, снегот паѓа од средината на ноември до мај, со просек од 128 скијачки дена. Лете, екотуризмот нуди можности за пешачење, планински велосипедизам, голф и други отворено рекреативни активности.
2 Туризам
Едно од најпознатите села во Општина Штрпце е Брезовица, со голем потенцијал, во зима и лето. Брезовица обезбедува многу можности, и за љубителите на скијањето, тоа е од најпосетените туристички центар во текот на зимата. Скијачкиот центар „Брезовица“ се наоѓа на надморска височина од 1 718 м.н.в.. па сè до 2 522 м.н.в.. Скијачкиот центар Брезовица е идеално сместен на север и северозапад во пазувите на Шар Планина. Се протега 39.000 хектари на високо алпски планински терен и шуми, со многу различна и богата флора и фауна. Наоѓа на 90 минути на двата меѓународни аеродроми. Ски-центарот останува еден од последните недоволно развиени ски центри во Југоисточна Европа. Во оваа област се ски патеките со просечна должина до 3,5 километри,со просечен наклон од 38% флексибилност, на височина од 1 718 м.н.в.. Највисоката жичарница завршува на височина од 2 522 м.н.в.. Широките скијачки терени на скијачкиот центар Брезовица се направени од еден систем кој вклучува: 5 жичарници и 5 ски лифтови, поврзани со 16 km на ски патеките на просечната должина од 3.000 метри. Постојат 4 хотели во Брезовица. На патеките за слалом, велеслалом, спуст и супервелеслалом може истовремено да скијаат 50.000 скијачи. Голем број на успешни национални и меѓународни натпревари се одржуваат во одморалиштето, вклучувајќи го и белградскиот "Инекс скијачкиот центар Брезовица", меѓу другите. Голем број на косовски зимски спортски тимови се обучуваат во одморалиштево.
Универзитет на Јужна Австралија

Универзитет на Јужна Австралија (|University of South Australia; кратенка UniSA) — јавен универзитет во сојузната држава Јужна Австралија, Австралија. Била создадена во 1991 година со спојување на Јужноавстралискиот институт за технологија и Колеџот за напредно образование. Законодавството за основање и именување на новиот универзитет била донесена во 1990 година. Со повеќе од 33.000 студенти, универзитетот е најголем во Јужна Австралија; повеќе од 10.000 студенти се од странство, од кои една половина студираат во Аделаида, а останатите во издвоената подружница во Сингапур.
Со универзитетскиот акт, негова првична мисија била „да го зачува, проширува и шири знаењето преку предавање, истражување, стипендии и обезбедување образовни програми кои ќе го разубават различниот културен живот на пошироката заедница“. Во 2013 година била поставена нова мисија како дел од новата стратегија.
Универзитетот е најмлада австралиска институција која влегла во првите 50 во списокот на најдобри 100 глобални универзитет помлади од 50 години.
Универзитетот е основоположник на Австралиската технолошка мрежа на универзитети.
Мовистар Тим

Мовистар Тим (кратенка на екипата според UCI: MOV) — шпанска професионална велосипедска друмска екипа, која учествува во Светската турнеја и има постигнати дванаесет победи во генералниот пласман на големите трки. Главен спонзор на екипата е шпанскиот мобилен оператор Телефоника, а екипата настапува под име на еден од брендовите на телефонското претпријатие ''Мовистар''.
Екипата била создадена како ''Рејнолдс'', предводена од Анхел Аројо и подоцна од Педро Делгадо, кој победил на Тур де Франс и на Вуелта а Еспања, а подоцна спонзорирана од ''Банесто''. Под ова име екипата ги забележала најголемите успеси, а во нејзе биле петкратниот победник на Тур де Франс Мигел Индураин и Алекс Циле, двократен победник на Вуелта а Еспања. Подоцнежен спонзор на екипата бил ''Кејс д’Епарњ'', француска банкарска група.
Претходно ги користеле велосипедите Пинарело, но од 2014 година екипата ги користи велосипедите Кањон со делови на Кампањоло. Од 2008 година, Еузебио Унзуе бил предводник на екипата, заменувајќи го долгогодишниот менаџер, Хосе Мигел Ечавари. Спортски директори на екипата се Нил Стивенс, Алфонсо Галилеа и Хосе Луис Хаимерена.
1 Состав на екипата
Госпоѓа Браун

Госпоѓа Браун (англиски: ''Mrs. Brown'') е британски филм од 1997 година, во режија на Џон Маден. Главните улоги ги толкуваат: Џуди Денч и Били Коноли.
1 Содржина
Кралицата Викторија (ја игра Денч) е во длабока депресија по смртта на својот маж и не излегува во јавноста. Нејзиниот слуга Браун (го игра Коноли), кој ја обожува кралицата, дава сè од себе да ѝ го врати духот. Меѓутоа, на неговата задача ѝ противречат злобните јазици, кои постојано зборуваат за необичнито однос меѓу слугата и кралицата.
Како е спасен господинот Бенкс

Како е спасен господинот Бенкс (англиски: ''Saving Mr. Banks'') е американски филм од 2013 година, во режија на Џон Ли Хенкок. Главните улоги ги толкуваат: Том Хенкс, Ема Томпсон, Колин Фарел и Рут Вилсон.
1 Содржина
Како грижлив татко, Волт Дизни (го игра Хенкс) им ветува на своите сакани ќерки дека ќе ја екранизира нивната омилена дадилка, Мери Попинс. Но, Дизни не знае дека намќорестата писателка П. Л. Траверс (ја игра Томпсон) нема намера да дозволи нејзиниот најпознат лик да биде пренесен на филмското платно. Поради тоа, ветувањето на Дизни е тешко остварливо. Сепак, по повеќе години, продажбата на книгата на Траверс започнува да опаѓа, па нејзините намалени приходи ја тераат Траверс да се сретне со Дизни за да разговараат околу продажбата на авторските права.
Колинда Грабар-Китаровиќ

Колинда Грабар-Китаровиќ (| Kolinda Grabar-Kitarović; р. 29 април 1968) е хрватски дипломат и политичар. По победата во вториот круг на 11 јануари 2015 година на хрватските претседателски избори во 2014-2015, против претседателот социјалист Иво Јосиповиќ таа ќе стане 4-тиот претседател на Хрватска на 19 февруари 2015 година Таа е првата жена претседател на Хрватска.
Од 2011 до 2014 година Грабар-Китаровиќ работи како помошник генерален секретар за јавна дипломатија на НАТО. Таа е првата жена помошник генерален секретар на НАТО. Пред тоа е министер за европски работи (2003-2005) и министер за надворешни и европски работи (2005-2008) во Владата на Иво Санадер и хрватски амбасадор во САД (2008-2011). Таа е член на конзервативната партија Хрватска демократска заедница од 1993 година и е еден од тројцата хрватски членови на Трилатералната комисија.